જામનગર શહેરના જુદા જુદા વિસ્તારોમાંથી ટ્રાન્સફોર્મર ચોરનાર ગેંગને એલસીબીએ ઝડપી હતી ત્યારે તો વિજ વિભાગને ખ્યાલ આવ્યો હતો કે આપણા ટ્રાનસફોર્મરો ચોરાઇ ગયા છે કુલ 38 ટ્રાન્સફોર્મરની ચોરી જે તે વખતે કબુલાઇ હતી અને આરોપીઓની પુછપરછ કોર્ટમાં રજુ કરવા, જેલ હવાલે કરવા વગેરે કાર્યવાહી પોલીે કરવાની હતી તો વિજ વિભાગના વડા છેક સુધી અંધારામાં હતા પરંતુ લગત એવા એક જંગી વીજચોરી વાળા વિસ્તારમાંથી આવનાર સુપેરે વાકેફ હતાં પરંતુ વીજ વિભાગ તેના ટ્રાન્સફોર્મર ચોરાયાના મામલે સૌ પ્રથમનો ગંભીર ન થયું ત્યારબાદ સમગ્ર મામલો દબાવી નહીં શકાય તેવુ લાગતા વડી કચેરીને રીપોર્ટ કરાયો ત્યારબાદ જવાબદારો સામે પગલા લેવા તાત્કાલીક અસરથી ચાર ઇજનેરોની બદલીના હુકમ આવ્યા અને નાટકીય રીતે 48 કલાકમાં તે બદલીઓના હુકમ રદ થયા અને બધુ જ સમસુતરુ ઉતરી ગયુ અને તપાસ હાથ ધરાઇ હતી, તેમાં ઘીના કામમાં ઘી પડી જશે તેવી આશાના કિરણો જાગ્યા હતાં.